**PÁLYÁZATI FELHÍVÁS**

**FOGLALKOZTATÁSHOZ KÖTŐDŐ LAKHATÁSI TÁMOGATÁSI PROGRAMHOZ**

**Ajka Város Önkormányzata - az EFOP-1.5.2-16-2017-0007 azonosítószámú „Humán szolgáltatások fejlesztése az Ajkai járásban” című projekt keretén belül – a 10/2019. (III.11.) önkormányzati rendelet alapján, - a korábban 2019. augusztus 2. napig tartó határidővel meghirdetett pályázati szakaszt, elegendő számú pályázó hiányában, újból megnyitva - pályázatot hirdet foglalkoztatáshoz kötődő lakhatási támogatás elnyeréséhez.**

Az eddig beérkezett pályázatokat a bizottság érvényesnek tekinti.

**A pályázati rendszer alapvető célja első sorban:**

Ajka város lakosságmegtartó erejének növelése érdekében, Ajka, Halimba, Kislőd, Magyarpolány, Nyirád, Úrkút, Városlőd (a továbbiakban: az akcióterülethez tartozó települések) településeken, önkormányzati fenntartásban működtetett humán szolgáltatások (egészségügy, oktatás, kulturális, szociális- gyermekjóléti ellátás, közigazgatás) területén dolgozó szakemberek biztosítása és megtartása, továbbá a folyamatos szakemberellátás biztosítása valamint a hiányzó szakemberek foglalkoztatásának elősegítése érdekében Ajka városban élő vagy letelepedni szándékozó szakemberek lakhatáshoz kapcsolódó kiadásainak támogatása

**A lakhatási támogatás a pályázó által lakott lakás fenntartásához kapcsolódó rendszeres kiadások viseléséhez nyújtott pénzbeli támogatás, amely elsősorban a villanyáram, víz- és gázfogyasztás, távhőszolgáltatás, közös költség, szemétszállítási-, bérleti vagy albérleti díj valamint lakáscélú hitel kifizetéséhez, a tüzelőanyag megvásárlásához használható fel.**

**Pályázati feltételek:**

* magyar állampolgárság, akik Ajka városban lakcímmel rendelkeznek és
* az akcióterülethez tartozó településen, állami és önkormányzati fenntartásban működtetett humán szolgáltatások területén hiányszakmában dolgoznak, vagy
* az akcióterülethez tartozó településen hiányszakmában (az akcióterület vezető ipari vállalkozásainak jelzése alapján – egy-egy időszak igényeit figyelembe véve – meghatározott szakmák) foglalkoztatott szakemberek, és
* rendelkeznek a munkáltató ajánlásával és akik vállalják, hogy a támogatás folyósításának ideje alatt továbbá a lejárta után is, a támogatási időszakkal megegyező ideig, a munkahelyüket megtartják.

Előnyben részesítjük azokat a pályázókat, akik

* támogatást benyújtását megelőző 12 hónapban keletkezett munkaviszonya
* 30 év alatti
* a háztartásban két vagy több gyermeket nevel(nek)

 Nem részesíthető lakhatási támogatásban az a pályázó, aki

* a lakásába albérlőt fogadott be,
* nem tartózkodik életvitelszerűen a lakásában,
* aki az általa lakott lakásán felül beköltözhető, vagy bérbeadás útján hasznosított másik lakással rendelkezik.
* a közüzemi szolgáltatóknál vagy az albérleti- vagy lakásbérleti díj vonatkozásában két hónapot meghaladó hátralékot halmozott fel.

**A megítélhető támogatás összege: nettó 30.000,- Ft/fő/hó**

**Támogatási időszak: 2019. március 1.-2019. december 31. egyedi elbírálás alapján.**

Az összeg folyósítása folyószámlára történik, melyet elszámolási kötelezettség terhel.

Ajka Város Önkormányzata a nyertes pályázóval szerződést köt a fentiekben meghatározottakról.

**Pályázat benyújtása**:

Kizárólag a pályázati adatlapon a szükséges mellékletek csatolásával.

**A pályázat benyújtásának határideje: 2019. október 31.**

**A pályázat kötelező mellékletei:**

* Kitöltött adatlap
* a) pályázati adatlap (rendelet 1. melléklet)
* b) munkaszerződés
* c) munkáltató ajánlása (rendelet 2. melléklet)
* d) lakcímkártya másolata
* e) a pályázó által lakott lakás fenntartási költségeit igazoló közüzemi számlák tulajdon esetén) vagy
* f) érvényes lakásbérleti vagy albérleti szerződés (bérlői jogviszony esetén).

**A pályázat benyújtásának módja:**

Személyesen, zárt borítékban postai úton Ajkai Közös Önkormányzati Hivatal címére (8400 Ajka Szabadság tér 12.)

A borítékra kérnénk ráírni: ***„Foglalkoztatáshoz kötődő lakhatási támogatás EFOP-1.5.2.”***

A pályázati adatlap letölthető a [www.ajka.hu](http://www.ajka.hu) oldalról.

**A pályázat elbírálása:**

A pályázatokat a Szociális és Környezetvédelmi Bizottsága bizottság bírálja el a benyújtást követő soron következő ülésén, de legkésőbb 30 napon belül.

A pályázat elbírálásáról a pályázók az elbírálást követő 5 munkanapon belül tájékoztatást kapnak.

**Adatkezelés**

A pályázó pályázata benyújtásával büntetőjogi felelősséget vállal azért, hogy a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Lakhatási támogatási rendszerből pályázata kizárható, a megítélt támogatás visszavonható.

A pályázó pályázata benyújtásával

1. hozzájárul ahhoz, hogy a pályázati űrlapon rögzített személyes adatait a pályázatot kiíró települési önkormányzat nyilvántartásba vegye és azokat az önkormányzat és az ellenőrző szerv részére – kizárólag az Lakhatási támogatási program lebonyolítása és a támogatásra való jogosultság ellenőrzése céljából – átadja, illetőleg annak időtartama alatt maga kezelje;
2. hozzájárul ahhoz, hogy a Támogatáskezelő személyes adatait az Lakhatási támogatási program lebonyolítása és a támogatásra való jogosultság ellenőrzése céljából a pályázat időtartama alatt kezelje;
3. hozzájárul továbbá a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az pályázat lebonyolítása, valamint a támogatásra való jogosultság ellenőrzése céljából történő továbbításához.

**A pályázattal kapcsolatban információ kérhető:**

**Ajkai Közös Önkormányzati Hivatal**

Szociális és Igazgatási Iroda

8400 Ajka, Szabadság tér 12.

Tel.: (06-88) 521-103

Internet: [www.ajka.hu/](http://www.ajka.hu/%20)

**Ajka Város Önkormányzata**